Ineta Lipša

Ineta Lipša (dzimusi 1970. gada 12. jūlijā Ogrē) ir latviešu vēsturniece.

 Biogrāfija 
I. Lipša uzaugusi Lielvārdē, četru bērnu ģimenē. Beigusi Latvijas Universitātes Vēstures un filozofijas fakultāti (1993). No 1993. līdz 2006. gadam bijusi žurnāliste, strādājusi izdevumos “Tev”, “Nedēļa Tev”, “Rīgas Balss”, “Neatkarīgā Rīta Avīze”, “Spogulis”, “Fokuss”, “Vakara Ziņas” un “Latvijas Avīze”.Ilze Vītola. Sajūtamā vēsture
. Saruna ar emociju un seksualitātes pētnieci Inetu Lipšu. Latvijas Avīze, 29. septembris 2014] 2004. gadā Latvijas Universitātē ieguvusi maģistra grādu vēsturē. 2009. gadā — doktora grādu vēsturē. No 2007. gada LU Latvijas vēstures institūta pētniece, kopš 2013. gada vadošā pētniece.Ineta Lipša: CV . lvi.academia.edu. Pētījumi Latvijas starpkaru vēsturē, īpaši dzimtes un seksualitātes vēsturē. 2009. gadā ieguvusi Bernharda Holandera balvu par savu disertāciju.BERNHARDA HOLANDERA BALVAS IEGUVĒJI UN GODALGOTO DARBU KOPSAVILKUMI 2021. gadā saņēmusi balvu no apvienības "Mozaīka" par ieguldījumu Latvijas LGBT+ vēstures izpētē.

 Bibliogrāfija 
 Rīga bohēmas varā. Rīga: Priedaines, 2002.
 LU Vēstures un filozofijas fakultātes vēsture padomju laikā: Personības, struktūras, idejas (1944—1991). Rīga: LU akadēmiskais apgāds, 2010 — kopā ar J. Kerusu, I. Runci un K. Zelli.
 Izklaides kultūra Latvijā: morāles komunikācijas aspekti (1918—1934). Rīga: LU akadēmiskais apgāds, 2012.
 Seksualitāte un sociālā kontrole Latvijā, 1914—1939. Rīga: Zinātne, 2014.
 LGBTI vēsture Latvijā pēdējos 100 gados. Rīga: Mozaīka, 2017.
 Kaspars Aleksandrs Irbe. Slēptā dzīve: homoseksuāļa dienasgrāmata, 1927—1949. Rīga: Ascendum, 2021 — redakcija, komentāri, priekšvārds.
 Viena. Grozāmo sarakstu slazdā: sieviešu politiskā vēsture Latvijā, 1922—1934. Rīga: Friedrich Ebert Stiftung, 2022. 
 Klusumā: kvīri, padomju vara un sabiedrība Latvijā, 1954—1991. Rīga: Friedrich Ebert Stiftung, 2024 — sastādītāja kopā ar K. Vērdiņu un K. Zelli.

 Atsauces 

Kategorija:1970. gadā dzimušie
Kategorija:Latviešu vēsturnieki
Kategorija:Latviešu žurnālisti
Kategorija:Ogrē dzimušie
Kategorija:Latvijas Universitātes absolventi